The Green TimesClimate change is the most widespread & complex problem humanity has ever faced! There is no time to waste and we need to turn green talk into profound green action. This is the intention of the GREEN TIMES.	You are here: Home / Articles / Climate / Climate Change / Rondom die wêreld met Greengo Blarr – op soek na SA dansmaatsRondom die wêreld met Greengo Blarr – op soek na SA dansmaats February 11, 2014 1 Comment Hallo, ek is Greengo Blarr. Ek is nie van hier af nie. Het die aarde laas maand besoek om meer te leer van julle ‘lewe’ en ‘dans’. My groot, groen voete en hande, stewige neus en hartseer oë is net sigbaar aan aardbewoners met ‘n sekere intelligensie. My voorgevoel het my gelei na ‘n gebou in die Johannesburgse middestad.
“Môre. Enige idees vir die volgende weke?” Elke Maandag se vraag, met swartraambril wat afgehaal word.
“Die Life-and-Lipo Expo vind oor vyf weke plaas, niks veel tot dan nie,” antwoord die stywe jeans met poniestert wat wip-wip.
“Sirkulasie is onder druk. Ons kort ‘n haas vir volgende week se hoed!”
“Ah, ‘n digter! Wat van ‘n Groen bylaag vir die Expo. Fokusartikels vir Groen kleinhandelaars: Groen ads, Groen kopie … ”
“Alweer Groen?! Mense is moeg vir Groen. Doen ‘n Expo-bylaag met nét genoeg Groensake.”
“Dankie, o digter, maar wag, ek voel iets vreemds hier vandag,” antwoord die fietsryer-werk-toe-en-terug, en staar stip na my. Sien my nie duidelik nie.
“Luister, hoekom join jy nie ‘n Groen guerillagroep om jou lus te blus nie? Ons is klaar. Voorstelle vir volgende week op my tafel voor vieruur. Wanneer?”
Ek glip uit, gly moeiteloos verby sekuriteit. Teleporteer na ‘n perskonferensie by ‘n universiteit oorsee …
“Nommer 128 uit die 132 lande in die EPI 2012, is Suid-Afrika,” sê die Yale woordvoerder. Geklee in ‘n grys baadjie en denimbroek, voor ‘n volgepakte ouditorium.
“Die Environmental Performance Index, gepubliseer deur ons Sentrum vir Omgewingsreg en –Beleidsake, rangskik lande volgens 22 prestasie-indikators gespan oor tien beleidskategorieë, soos:
omgewingslas veroorsaak deur siekte
landbou, bosbou en visserye, en
Grafika: EPI 2012, Yale Universiteit:
‘n Hele paar mense sien my duidelik raak. Ek staan stil langs ‘n plant. Die wêreldwye EPI-kaart flits op die skerm.
“Teen 2020 sal bykans 70% van wanvoede mense woon in Afrika, suid van die Sahara en Suid-Asië, volgens die Universiteit van die Vrystaat se Agri-pedia.
Die bevolkingstal van Afrika, suid van die Sahara, sal waarskynlik toeneem van die huidige 800 miljoen tot rondom 1.5 biljoen teen 2050 (Wêreldbank). Met verwarming van 1.2-1.9˚ Celsius teen 2050 kan die wanvoede persentasie van die bevolking van Afrika, suid van die Sahara, tans tussen 15-65% afhangend van streeksligging, toeneem met 25-90%.
Suid-Afrika verteenwoordig 0.5% van die wêreld- en 19% van Afrika se ekonomiese uitsette in terme van Bruto Binnelandse Produk vir 2009 (Internasionale Monetêre Fonds). Daarteenoor, lewer Suid-Afrika 1.5% van die wêreld- en 40% van Afrika se koolstofvrystelling (US Energy Information Administration).
Die Climate Action Partnership, wat bestaan uit agt invloedryke Suid-Afrikaanse bewarings-NROs (nie-regeringsorganisasies), sê dat Suid Afrika een van die mees ernstig geïmpakteerde lande kan wees wat lklimaatsverandering aanbetref. Voorbeelde is die 30% afname in reënval teen die middel van die 21ste eeu met ‘n toename in droogtes, vloede en die intensiteit van storms.”
Ek verlaat die ouditorium met hangskouers – meer vrae as antwoorde. Ek smag na waarheid, nee, wysheid. Teleporteer terug Kaap toe met my groen voete wat my kroeg toe vat …
“Hey, Cyril, het jy geweet dat Indiaanse stamme hul besluite getoets het aan die Sewe Generasies-beginsel?”
“Ja, Nige, jy weet, hulle het nie óns planne gehad nie, né. Het jy al ons take-aways bestel?”
‘Rewind’ na Oktober 2011: perskonferensie, slapende wagte, massiewe wit gebou, om die hoek van die kroeg.
“In antwoord op Suid-Afrika se klimaatsveranderingsuitdagings, beskryf die Witskrif ‘n volledige strategie, wat byvoorbeeld fokus op:
klimaatbestande ontwikkeling en
monitering en evaluering.
Ons is van mening dat hierdie Witskrif ‘n paradigma-skuif vir Suid-Afrika teweegbring in afwagting op COP17.
Is daar enige vrae vanuit die gehoor?”
“Ek het ‘n paar vrae,” sê ‘n finalejaar joernalistiekstudent, ‘n fietsryer-universiteit-toe-en-terug, wat begin werk in Johannesburg gedurende 2012.
Die student glimlag vir my in die hoek en ons oë ontmoet.
“Die Witskrif fokus volgens my op die oordrag van inligting in slegs een rigting. My vrae is: Hoekom moedig dit nie dialoog aan nie en hoekom word die media uitgesluit as vennoot?”
‘Fast forward’ na 2013. Ek blaai deur die Departement van Omgewingsake se Climate Change Awareness Campaign – geloods net voor COP17 en gehuisves by www.climateaction.org.za. Die nuutste ‘Newsroom’ inskrywing is gedateer 25 November 2011.
‘n Twaalfjarige wat die Witskrif vir ‘n skoolprojek gebruik, verskyn langs my.
“Jy weet, Greengo, ek het eers Shelly Smith se Global Media Journal artikel (African Edition) gelees. Sy reken dat die SA nuusmedia nie die Witskrif vreeslik baie lugtyd gegee het nie.”
“En wat het jou eie soektog opgelewer?”
“Ek het News24, Mail & Guardian, Sowetan en Business Day se webruimtes beloer. Bevat menu-items wat handel oor Omgewingsake en ‘n klomp Aarde-artikels. Nie een van hulle het met die Witskrif gehandel, na COP17 verby is nie.”
“Slim kind,” antwoord ek, sonder om veel te verstaan.
“My ouers het my gewys waar om te kyk, maar het my nie vertel wat om te sien nie. Ja, ek dink dis hoe dit gewerk het.”
Kalmte voor die storm … wat van ‘n rowwe tango?
Vier mense kyk vir mekaar by ‘n Lentebal: ‘n kripvreter, ‘n lid van die publiek, ‘n koerantmens en ‘n NRO-sektor-werker. Donker wolke bou bo die gebou, aangedryf deur ‘n huilwind. Die orkes speel al vier dekades. ‘n Bietjie harder elke jaar.
Wie gaan vir wie vra om te tango?
Elders loop ‘n kind en ‘n groen persoon hand-aan-hand ‘n binnestedelike park binne op ‘n keisteenpaadjie. Om die natuur te vier soos dit kan wees …
kan nie onthou hoe die weer destyds was
maar dis stormagtig buite, vannag
voordelig vir min
nie vir bottom billion wat leper-crawl
in ‘n krot nie . . .
jy bloei blou lewensbloed
mamma vir my
kerwe berg en dale onder voet
my dogter weet geel
blou maak groen
Werner Schmidt is ‘n vriend, gade, pa, skrywer, storieverteller, leierskapskonsultant, sanger-liedjieskrywer, universele liefhebber en so meer.
Jy is welkom om hom te ontmoet by:
@wernercreates | facebook.com/wernercreates | wernercreates@gmail.com | wernercreates.com
More that you may like:Weather & season songOzone hole might slightly warm planet SA working hard behind the scenes to fight climate changeA Message of Hope and InspirationShare this:GoogleFacebookTwitterLinkedInMoreEmailPrintPinterest
Elma Pollard says	February 20, 2014 at 3:20 pm	Ek dink dit is so cool om kreatief te werk te gaan met die omgewingsboodskap! Dankie Werner vir jou innoverende skryfwerk.